stanford-oval/wikipedia huggingface dataset:
אוגוסט מאקה

ערך זה עוסק בצייר גרמני. אם התכוונתם לסופר ומחזאי צרפתי, ראו .
| --- | --- |

 לידה:  3 בינואר 1887 משדה, כיום בנורדריין-וסטפאליה, הקיסרות הגרמנית ("הרייך השני") 
 נהרג:  26 בספטמבר 1914 (בגיל 27) פרט-לס-אירלי, שמפאן, הרפובליקה הצרפתית 
 שם לידה:  August Robert Ludwig Macke 
 מקום קבורה:  בית הקברות הצבאי סואן-פרט-לס-אירלי (Souain-Perthes-lès-Hurlus)., הרפובליקה הצרפתית
 תחום יצירה:  ציור 
 זרם באמנות:  אקספרסיוניזם 
 יצירות ידועות:  Girls under Trees, Porträt mit Äpfeln: Frau des Künstlers, Gartentor 
 בן או בת זוג:  אליזבת מאקה-ארדמן לבית גרהרדט 
 
אוגוסט מאקה. דיוקן עצמי עם מגבעת, 1909
אוגוסט מאקה (בגרמנית: August Macke בשמו המלא אוגוסט רוברט לודוויג מאקה August Robert Ludwig Macke; ‏ 3 בינואר 1887 משדה, נורדריין-וסטפאליה – 26 בספטמבר 1914 פרט-לס-אירלי, שמפאניה, בצרפת) היה צייר גרמני, אחד החברים המובילים בקבוצה האקספרסיוניסטית הגרמנית "הפרש הכחול" (Der blaue Reiter)
מאקה חי בתקופה שבה ידעה האמנות הגרמנית והאירופית גלי חדשנות, הידועים כ"אוונגרד". מאקה התוודע להם זה אחר זה ושילב ביצירתו יסודות מהם שנראו לו מתאימים. סגנונו הייחודי הצטיין במשחקי אורות ושילובי צבעים שנבחרו ותואמו בקפידה. ציוריו התמקדו תכופות בנושאים מהוויי תושבי הכרך וויצרו רושם של שמחה וקלילות.
ביוגרפיה > ילדות וצעירות

מאקה נולד בשנת 1887 במֶשֶדֶה, בהוכזאוארלנד, בנורדריין-וסטפאליה, כבנו של אוגוסט פרידריך הרמן מאקה (1904-1845), מהנדס וקבלן בניין ולמריה-פלורנטינה לבית אדולף (1922-1848) בת למשפחה כפרית מזאוארלנד. . האב, אמן בנשמתו, היה מחונן בתחומי הציור ולמוזיקה.
בשנת 1887 אחרי לידתו של אוגוסט, עברה משפחת מאקה לגור בקלן, ברחוב בריסלר. הוא למד בשנים 1897–1900 בתיכון " קרויצגמנזיום". בסוף שנת 1900 עברה המשפחה לבון. בה המשיך מאקה בלימודי התיכון בגימנסיה הריאלית. . לא השקיע הרבה בלימודים מכיוון ש"ראשו היה נתון רק לציור", כפי שהעידה לימים אלמנתו והביוגרפית שלו, אליזבת גרהרדט. בקלן התיידד עם תלמיד בשם הנס טואר, לימים צייר גם הוא, ובגימנסיה בבון התיידד עם וולטר גרהרדט ועם אחותו, אליזבת.
את אליזבת פגש מאקה בשנת 1903 בדרך לבית הספר. הוא התאהב בה בו במקום, וכתירוץ להיכנס לבית משפחת גרהרדט הגיע אליהן לצייר את דיוקן אחיה של אליזבת, וולטר, אותו הכיר בקרויצגימנזיום. הוא התחתן עם אליזבת כעבור שש שנים.
את לימודי האמנות התחיל מאקה באוקטובר 1904 באקדמיה לאמנויות של דיסלדורף וב-1905 נרשם לשיעורי הערב של בית הספר לאמנויות הקישוט, שבו אפשרו לתלמידים לעבוד על נושאים של חיי היום יום (כולל צמחים, בעלי חיים) שהיו יותר על רוחו.
הנצחה

1959 - המחוזות ארנסברג, ברילון ואולפה בחבל זאוארלנד עילית ועיר הולדתו שלו מאקה, משדה, הקימו את פרס אאוגוסט מאקה לזכרו.
1991 - בבית שבו התגורר האמן בעיר בון בשנים 1914-1911 הוקם מוזיאון המוקדש לו וליצירותיו - בית אאוגוסט מאקה - August-Macke-Haus
מבחר יצירות

1905 : דייגים על גדת הריין
1907 : עץ בשדה חיטה
1908 :
הריין על יד הרזל
סאלטו מורטאלה בקרקס
1909 :
אליזבת תופרת
אשת האמן עם מגבעת
אישה רושמת בכורסה
דיוקן עם תפוחים
דיוקן עצמי עם מגבעת, שמן על עץ, מוזיאון האמנות בבון
1910 :
נגנית הלאוטה
עירום עם ענק מאלמוג
שלוש בעירום על רקע כחול
בית שטאודאכר בטגרנזה
נוף בטגרנזה
1911 :
שדות ירקות
מאריינקירכה מתחת לשלג
גן
עירום יושב על כריות
הסערה
אינדיאנים רכובים על סוסים - ציור שמן על עץ, מוזיאון בית להנבאך בברלין
נוף עם שלוש נערות - ציור שמן על קרטון, מוזיאון פון דה היידט, וופרטל
1912 :
קומפוזיציית צבעים
חלון ראווה מואר
רוקוקו
גן מסעדה
ילדים בגן
1913 :
פיירו בקונסטהאלה של בילפלד
נשים בפני חנות כובעים
צורות צבעוניות I ו-II
מעגל צבעים I ו-II
גן על גדת אגם תון
מרחב קוביסטי עם דמות
קריקטורת הפרש הכחול
מתרחצות ועיר ברקע, ציור שמן על קנבס, פינקותק דה מודרנה, מינכן
ילדים מתחת לעצים שטופי שמש
שביל שטוף שמש
גן החיות הגדול - טריפטיך
על גדת אגם כחול
חנות אופנה
Promenade avec jeune fille blanche en buste
1914 :
פינת התוכים
אישה עם מטריה מול חנות כובעים, מוזיאון פולקוונג, אסן
פרשים ומטיילים על שביל
כנסייה עם דגל
קתדרלת פריבור, בשווייץ
לוליין המהלך על חבל
קפה טורקי I ו-II
פרש על חמור
מראה בסמטה
חצר פנימית בבית בסן ז'רמן, על יד תוניס - ציור בצבע מים, נמוזיואן העירוני לאמנות, בבון
נוף על יד חמאמט
נוף עם פרות וגמל
סוחר תכשיטים טורקיים
בית אדום בפארק
נערות מתחת לעצים - ציור שמן על קנבס, פינקותק דר מודרנה, מינכן
נשים בפארק
גבר קורא בפארק
היו שלום (אדייה)
אם וילד בפארק - בקונסטהאלה בהמבורג
אישה במותניה צהובה - במוזיאון של אולם
אישה במותנייה ירושה - במוזיאון לודוויג בקלן
נערה עם דיגם במכל זכוכית - ציור שמן על קנבס, במוזיאון היידט בוופרטל
קירואן I - ציור בצבע מים, בפינאקותק דר מודרנה, מינכן
קירואן III - ציור בצבע מים, במוזיאון הלאנד הווסטפאלי לאמנות ולתולדות התרבות במינסטר
גלריה

הסערה, 1911
גן-מסעדה, 1912
מעגל צבעים, 1912
השתקפות בחלון הראווה, 1913
על גדת האגם הכחול, 1913
נוף בתוניס, 1914
זוג בגן, 1914
נוף עם פרות וגמל, 1914
לקריאה נוספת

1980 Dan Grigorescu Istoria unei generații pierdute Expresioniștii, Editura Eminescu, București
הערות שוליים

↑  Grigorescu עמ' 345
| --- | --- |
בקרת זהויות :  NLI: 987007264980405171  PLWABN: 9810687284605606  BIBSYS: 90358444  BNE: XX1226930  BnF: cb11939328v (data)  CANTIC: a10955628  CiNii: DA02427833  GND: 118575864  ISNI: 0000 0001 2122 9785  KulturNav: 8d65cc99-ecc9-48b3-b453-8cca5cedd5b6  LCCN: n50040893  LNB: 000202509  MusicBrainz: 7f7fd487-8380-4118-b597-d09a98d1d77f  NDL: 00799703  NKC: jn20000720158  NLA: 35319495  NSK: 000465567  NTA: 068532512  RERO: 02-A003545847  RKD: 51753  SIKART: 13231219  SNAC: w6kh0vff  SUDOC: 027326896  TePapa: 39272  Trove: 910280  ULAN: 500007945  VcBA: 495/171569  VIAF: 19686273   WorldCat (עם VIAF): 19686273 
אינדיאנים רכובים על סוסים. ציור מעשה ידי מאקה משנת 1911
צילום של האמן משנת 1908
"אישה עם מטריה מול חנות כובעים" ציור משנת 1914
Queen + Paul Rodgers Tour

Queen + Paul Rodgers Tour או Return of the Champions Tour היה סיבוב ההופעות הראשון של להקת הרוק האנגלית-קנדית קווין+פול רודג'רס, אשר מהווה לשיתוף פעולה בין חברי להקת הרוק האנגלית קווין, הגיטריסט בריאן מיי והמתופף רוג'ר טיילור לזמר הרוק האנגלי-קנדי פול רודג'רס. סיבוב ההופעות החל במלון פאנקורט וקאנטרי קלאב, ג'ורג', דרום אפריקה ב-28 במרץ 2005 והסתיים בקולוסיאום פסיפיק, ונקובר, קנדה ב-13 באפריל 2006. סיבוב זה היה הראשון של קווין מאז סיבוב ההופעות The Magic Tour (התקיים בשנת 1986), מותו של סולן הלהקה, פרדי מרקיורי (בשנת 1991) והתפטרותו של הבסיסט ג'ון דיקון (בשנת 1997).
רקע

המגעים הראשונים לתחילת שיתוף הפעולה החלו בשנת 2004, כאשר מיי ורודג'רס השתתפו באלבום הווידאו/סרט הופעה "The Strat Pack: Live in Concert" מאת יצרנית הגיטרות פנדר. יחד ביצעו את "All Right Now", שיר של להקת פרי, בה רודג'רס היה חבר בעברו. לאחר ההופעה, שוחח מיי עם טיילור על הכימיה בהופעה המשותפת של השניים. על מנת לבחון את יכולותיו של הסולן הפוטנציאלי, הוזמן רודג'רס להשתתף בטקס הכנסת הלהקה להיכל התהילה של המוזיקה הבריטית. השלושה ביצעו את "We Will Rock You" ו-"We Are the Champions" לצד "All Right Now". בשנת 2005 השיקו מיי, טיילור ורודג'רס את קווין+פול רודג'רס וסיבוב הופעות במדינות אירופה, אמריקה הצפונית ואסיה.
אף פעם לא חשבנו שנחזור לסיבוב הופעות. פול הגיע במקרה ונראה שיש לנו כימיה. פול הוא פשוט זמר כל כך גדול. הוא לא מנסה להיות פרדי
הוצאות לאור

במסגרת סיבוב ההופעות, הוציאה הלהקה לאור שני אלבומים, סינגל וסינגל שיווקי.
"Reaching Out" / "Tie Your Mother Down" - יצא לאור ב-29 באוגוסט 2005. זהו סינגל מתוך אלבום ההופעה/וידאו "Return of the Champions".
"Return of the Champions" - יצא לאור ב-13 בספטמבר 2005. זהו אלבום הופעה/וידאו שהוקלט בהופעה בזירת האלם FM, שפילד, אנגליה ב-9 במאי 2005.
"We Will Rock You" / "We Are the Champions" - יצא לאור ביפן בלבד ב-2005. זהו סינגל שיווקי מתוך אלבום ההופעה/וידאו "Return of the Champions".
"Super Live in Japan" - יצא לאור ביפן בלבד ב-28 באפריל 2006. זהו אלבום וידאו שהוקלט בהופעה בסאיטאמה סופר ארנה, סאיטאמה, יפן ב-27 באוקטובר 2005.
רשימת שירים

רשימת שירים זו מייצגת את הופעת קווין+פול רודג'רס בהייד פארק, לונדון, אנגליה ב-15 ביולי 2005, וזו אינה מייצגת בהכרח הופעות אחרות שהתקיימו במסגרת סיבוב הופעות זה.
"Lose Yourself" (הוקלט מראש)
"Reaching Out"
"Tie Your Mother Down"
"I Want to Break Free"
"Fat Bottomed Girls"
"Wishing Well"
"Another One Bites the Dust"
"Crazy Little Thing Called Love"
"Say It's Not True"
"'39"
"Love of My Life"
"Imagine'
"Hammer to Fall"
"Feel Like Makin' Love"
"Let There Be Drums"
"I'm in Love with My Car"
סולו גיטרה מאת בריאן מיי/"Brighton Rock"/"Chinese Torture"/"Now I'm Here"
"Last Horizon"
"These Are the Days of Our Lives"
"Radio Ga Ga"
"Can't Get Enough"
"A Kind of Magic"
"I Want It All"
"Bohemian Rhapsody"
הדרן
"The Show Must Go On"
"All Right Now"
"We Will Rock You"
"We Are the Champions"
"God Save the Queen" (הוקלט מראש)
שירים שהופיעו בסיבוב ההופעות > שירי קווין+פול רודג'רס

| אלבום | שיר | פעמים |
| --- | --- | --- |
| Return of the Champions (2005) | "Say It's Not True" | 38 |
שירים שהופיעו בסיבוב ההופעות > שירים נוספים

| אמן | אלבום | שיר | פעמים |
| --- | --- | --- | --- |
| בד קומפני | Bad Company (1974) | "Can't Get Enough" | 65 |
| בד קומפני | Bad Company (1974) | "Bad Company" | 28 |
| בד קומפני | Bad Company (1974) | "Seagull" | 6 |
| בד קומפני | Straight Shooter (1975) | "Feel Like Makin' Love" | 54 |
| בד קומפני | Desolation Angels (1979) | "Rock 'n' Roll Fantasy" | 3 |
| בריאן מיי | Back to the Light (1992) | "Too Much Love Will Kill You" | 1 |
| בריאן מיי | Back to the Light (1992) | "Last Horizon" | 64 |
| ג'ון לנון | Imagine (1971) | "Imagine" | 1 |
| הג'ימי הנדריקס אקספריאנס | Are You Experienced (1976) | "Red House" | 1 |
| סנדי נלסון | Let There Be Drums (1961) | "Let There Be Drums" | 39 |
| עממי | - | "Tavaszi szél vizet áraszt" | 1 |
| פול רודג'רס | Midnight Rose (2023) | "Take Love" | 23 |
| פרדי מרקיורי | Mr. Bad Guy (1985) | "I Was Born to Love You" | 6 |
| פרי | Fire and Water (1970) | "Fire and Water" | 3 |
| פרי | Fire and Water (1970) | "All Right Now" | 65 |
| פרי | Free at Last (1972) | "Little Bit of Love" | 6 |
| פרי | Heartbreaker (1973) | "Wishing Well" | 19 |
| קווין | Sheer Heart Attack (1974) | "Brighton Rock" | 2 |
| קווין | Sheer Heart Attack (1974) | "Now I'm Here" | 2 |
| קווין | A Night at the Opera (1975) | "I'm in Love with My Car" | 64 |
| קווין | A Night at the Opera (1975) | "'39" | 44 |
| קווין | A Night at the Opera (1975) | "Love of My Life" | 64 |
| קווין | A Night at the Opera (1975) | "Bohemian Rhapsody" | 64 |
| קווין | A Day at the Races (1976) | "Tie Your Mother Down" | 65 |
| קווין | A Day at the Races (1976) | "Long Away" | 5 |
| קווין | A Day at the Races (1976) | "Teo Torriatte (Let Us Cling Together)" | 6 |
| קווין | News of the World (1977) | "We Will Rock You" | 65 |
| קווין | News of the World (1977) | "We Are the Champions" | 65 |
| קווין | Jazz (1978) | "Fat Bottomed Girls" | 65 |
| קווין | The Game (1980) | "Dragon Attack" | 23 |
| קווין | The Game (1980) | "Another One Bites the Dust" | 40 |
| קווין | The Game (1980) | "Crazy Little Thing Called Love" | 64 |
| קווין | The Works (1984) | "Radio Ga Ga" | 65 |
| קווין | The Works (1984) | "I Want to Break Free" | 45 |
| קווין | The Works (1984) | "Hammer to Fall" | 65 |
| קווין | A Kind of Magic (1986) | "A Kind of Magic" | 38 |
| קווין | The Miracle (1989) | "I Want It All" | 41 |
| קווין | Innuendo (1991) | "Innuendo" | 1 |
| קווין | Innuendo (1991) | "These Are the Days of Our Lives" | 64 |
| קווין | Innuendo (1991) | "The Show Must Go On" | 62 |
| קווין | - | "Chinese Torture" | 2 |
| קווין ודייוויד בואי | Hot Space (1982) | "Under Pressure" | 22 |
| קרים | Disraeli Gears (1967) | "Sunshine of Your Love" | 1 |
| רוק ת'רפי | - | "Reaching Out" | 64 |
שירים שהופיעו בסיבוב ההופעות > קטעי כלי

| אמן | כלי | פעמים |
| --- | --- | --- |
| בריאן מיי | גיטרה | 64 |
משתתפים > קווין+פול רודג'רס

בריאן מיי – גיטרה מובילה, גיטרת קצב, זמרה, קולות רקע
רוג'ר טיילור – תופים, כלי הקשה, זמרה, קולות רקע
פול רודג'רס – זמרה, גיטרת קצב, פסנתר
משתתפים > משתתפים נוספים

ספייק אדני – קלידים, קולות רקע
דני מירנדה – גיטרה בס, גיטרת קצב, קולות רקע
ג'יימי מוזס – גיטרת קצב, קולות רקע
פרדי מרקיורי – זמרה (הוקלט מראש)
קייטי מלואה – זמרה, גיטרת קצב (הופעה 1 בשיר "Too Much Love Will Kill You")
סלאש – גיטרה מובילה, גיטרת קצב (הופעה 36 בשיר "Can't Get Enough")
חנוך מרמרי

| --- | --- |

חנוך מרמרי, 2008
 לידה:  30 בדצמבר 1948 (בן 76) חיפה, ישראל 
 מדינה:  ישראל ישראל
 השכלה:  בית הספר הריאלי העברי בחיפה 
 מעסיק:  בצלאל אקדמיה לאמנות ועיצוב ירושלים, חדשות, הארץ, העיר 
 פרסים והוקרה:  פרס סוקולוב 
 
חנוך מרמרי (נולד ב-30 בדצמבר 1948) הוא עיתונאי, עורך וסופר, לשעבר עורך המקומון "העיר" ועורך העיתון "הארץ".
ביוגרפיה

מרמרי נולד בחיפה ב-1948, בן יחיד לאם מורה ואב עובד ההסתדרות, שנפטר בילדותו. הם התגוררו בשכונת אחוזה ומרמרי למד בבית הספר הריאלי. את שירותו הצבאי עשה בחטיבת המחקר של אגף המודיעין.
בשנות ה-70 למד עיצוב גרפי ב"בצלאל" בירושלים, שם חבר לאפרים סידון, ב. מיכאל וקובי ניב, והפך לחלק מ"חבורת זוארץ" שכתבה מדור סאטירי בעיתון הסטודנטים "פי האתון" ואחר כך בשבועון "העולם הזה". לאחר מלחמת יום הכיפורים הוציאה החבורה לאור ספר סאטירי בשם "זו ארץ זו", שאייר דודו גבע.
בעקבות הצלחותיהם נקראו ניב, מרמרי, סידון ומיכאל על ידי מפיק הטלוויזיה מרדכי קירשנבאום להפיק מגזין סאטירי, וכך נולדה ב-1974 התוכנית הסאטירית "ניקוי ראש".
בשנת 1980 הקים את המקומון התל אביבי "העיר", והיה עורכו עד לשנת 1984. כתב בעיתון "חדשות" עד שנסגר. באפריל 1988 מונה לעורך משנה של "הארץ" כסגנו של גרשום שוקן, ומשזה נפטר מונה בינואר 1991 לעורכו הראשי של העיתון. הוא התפטר מתפקידו בסוף 2004 בעקבות חילוקי דעות בינו לבין המו"ל עמוס שוקן על עצמאותו של המוסף הכלכלי שהפך לעיתון TheMarker.
בחורף 1994 הציע להגביל ל-25 שנה את תחולתו של חוק השבות, החל מיום העצמאות ה-50 של מדינת ישראל (1998) ועד ליום העצמאות ה-75 (2023): "יום פקיעתו יהיה באופן רשמי יום סיום שליחותה של התנועה הציונית, והיא תוכל להתפרק מתוך ידיעה שמשימתה הוכתרה בהצלחה מרשימה – אם כי לא בהצלחה מלאה... זה יהיה סופו של הפרדוקס המכביד של מדינה המגדירה את הרכב אוכלוסייתה על פי ההלכה האורתודוקסית".
בשנת 2005 פרסם ספר בשם "על האופניים", העוסק בתחביבו רכיבת אופני כביש. ב-2020 יצא לאור ספרו "עדיין על האופניים".
משנת 2005, במשך שלוש שנים, כיהן כראש המחלקה לתקשורת חזותית בבצלאל אקדמיה לאמנות ועיצוב ירושלים. במקביל, בשנים 2006–2007, שימש כמנכ"ל משותף של המרכז היהודי ערבי לפיתוח כלכלי.
מונה לעורך הראשי של הוצאת כנרת זמורה-ביתן (2008), ופרש מן התפקיד באותה שנה.
היה ממקימי העמותה "ישראלים להצלת הדמוקרטיה" הפועלת לחיזוק הדמוקרטיה הפרלמנטרית הישראלית, ומנהלה מיום הקמתה ב-2010.
בעל טור באתר "העין השביעית" בנושאי עיתונות ותקשורת מאז 2009. בחודש ספטמבר 2012 מונה לעורך "העין השביעית", וכיהן בתפקיד זה עד תחילת 2015.
ממאי 2015 ועד 2018 כיהן כראש אגף תרבות וחינוך בספרייה הלאומית.
פרסם טור שבועי במגזין טיים אאוט מאז 2005 ומאז נובמבר 2017 מפרסם טור מחורז אקטואלי בגיליון יום שישי של "הארץ", תחת שם העט "אלתר-מן".
בשנת 2022 יצא לאור בהוצאת כתר הרומן "סימני שיניים" פרי עטו.
פרסים

זוכה פרס סוקולוב בתחום העיתונאות הכתובה לשנת 2004.
חיים אישיים

היה נשוי לענת אור-מרמרי ולהם בן. נשוי בשנית לעיתונאית סוניה מרמרי, ולהם בן ובת.
ספריו

על האופניים, עם עובד, 2005
עדיין על האופניים, כתר, 2020
סימני שיניים, כתר, 2022
לקריאה נוספת

רבקה רוזנר, "'זה הכול כסף... הגיע הזמן שתבין את זה'. טמבל", ארץ אחרת, מאי-יוני 2008. ריאיון עם חנוך מרמרי.
הערות שוליים

↑  המדור "ZOO הארץ", באתר "העולם הזה"
↑  תום שגב, הציונים החדשים, עמ' 88–89.
↑  רתם קלינה, חנוך מרמרי מונה, באתר nrg‏, 25 בדצמבר 2005
↑  שירי לב-ארי, חנוך מרמרי ימונה לעורך הראשי של כנרת-זמורה ביתן, באתר הארץ, 31 במרץ 2008
↑  מרב יודילוביץ', חנוך מרמרי עוזב את כנרת זמורה ביתן, באתר ynet, 28 בדצמבר 2008
↑  לאן נעלמה מינה צמח?, ‏בנובמבר 2012/Article-culture-weekend/media-fights.htm cd497925e7cba31006, באתר ‏מאקו‏
1 2   שני ליטמן, עורך הארץ לשעבר סלד מדה מרקר ורתח על גדעון לוי. אבל זה עבר לו, באתר הארץ, 3 בספטמבר 2020
↑  "סימני שיניים" מאת חנוך מרמרי: פרק לקריאה, באתר הארץ, 15 בספטמבר 2022
↑  ענת באלינט, צחר רותם, חנוך מרמרי ודניאל בן סימון זכו בפרס סוקולוב, באתר הארץ, 23 במאי 2004
| --- | --- |
בקרת זהויות :  NLI: 987007507458405171  GND: 1256524131  ISNI: 0000 0000 2107 304X  LCCN: n80092569  MusicBrainz: 559d00cb-0f31-4b33-a0ee-9d4e29831b76  VIAF: 35756841   WorldCat (עם VIAF): 35756841
אגמי ניישן

| --- | --- |
אין תמונה חופשית
 מידע כללי
 סוג:  קבוצת אגמים 
 מידע נוסף
 מדינות באגן הניקוז:  קנדה 
 קואורדינטות:  55°12′N 124°45′W﻿ / ﻿55.2°N 124.75°W﻿ / 55.2; -124.75
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגמי ניישן(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגמי ניישן(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט אגמי ניישן(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט אגמי ניישן
 
אגמי ניישן (באנגלית: Nation Lakes) הם סדרה של ארבעה אגמים לאורך נהר ניישן, באזור אומינקה, שבמרכז פרובינציית קולומביה הבריטית שבקנדה.
ארבעת האגמים הם, ממערב למזרח (במורד הזרם): אגם צאייטה, אגם אינדאטה, אגם צ'נטלו ואגמי צ'וצ'י.
בשנת 2004 הוכרז אזור האגמים כפארק פרובינציאלי – הפארק הפרובינציאלי אגמי ניישן, שהיה לאתר נופש פופולרי המהווה יעד לשיט קיאקים.
שמם של האגמים ניתן להם רשמית ב-2 ביוני 1950, והם נקראים על שם נהר ניישן המקשר ביניהם.
לקריאה נוספת

Michel Gauthier, , Dogwood Avenue Books, 2012
הערות שוליים

↑  ההיסטוריה של שם האגמים
| --- | --- |
בקרת זהויות :  VIAF: 315528741   WorldCat (עם VIAF): 315528741
האיש האחרון בעולם (סדרת טלוויזיה)

| --- | --- |

כרזת עונה 1
 סוגה:  קומדיה פוסט-אפוקליפטית
 יוצרים:  ויל פורטה
 כותבים:  ויל פורטה, מט מרשל 
 שחקנים:  ויל פורטה קריסטן שאל ג'נוארי ג'ונס מל רודריגז קלאופטרה קולמן מרי סטינבורגן
 ארץ מקור:  ארצות הברית
 שפות:  אנגלית 
 מספר עונות:  4
 מספר פרקים:  67
 הפקה
 מפיק:  ויל פורטה 
 חברת הפקה:  פוקס המאה ה-20 בטלוויזיה
 הפצה:  פוקס המאה ה-20 בטלוויזיה, דיסני+, הולו, נטפליקס, Xfinity Streampix 
 טכניקת צילום:  מצלמה יחידה 
 מוזיקה:  מארק מות'רסבו 
 אורך פרק:  22 דקות
 שידור
 רשת שידור:  פוקס
 רשת שידור בישראל:  yes Drama yes Comedy
 תקופת שידור מקורית:  1 במרץ 2015 – 6 במאי 2018
 קישורים חיצוניים
 אתר רשמי
 דף התוכנית ב-IMDb
 
האיש האחרון בעולם (באנגלית: The Last Man on Earth) היא סדרה קומית פוסט-אפוקליפטית בכיכובו של ויל פורטה, אשר גם כתב את הסדרה. הפרק הראשון עלה לשידור ברשת פוקס ב-1 במרץ 2015. הסדרה בוטלה ב-10 במאי 2018 אחרי 4 עונות שהסתיימו עם קליף האנגר שהותיר את העלילה ללא סיום.
בישראל, משודרת בערוצי הסדרות בלוויין, תחילה ב-yes Drama ולאחר מכן ב-yes Comedy.
עלילה

בשנת 2020, נראה כי פיל מילר (ויל פורטה) הוא האיש האחרון שנשאר על פני כדור הארץ לאחר שוירוס קטלני התפשט בעולם שנה קודם לכן. פיל, נע בצפון אמריקה בחיפוש אחר ניצולים. לאחר מסע ארוך חוזר פיל לעיר הולדתו, טוסון, מתוך אמונה כי הוא האדם האחרון ששרד. רגע לפני שהוא מנסה להתאבד עקב הבדידות והרצון לאישה, הוא פוגש את קרול (קריסטן שאל), אישה מוזרה מעט ובלתי רגילה.
קרול מתעקשת כי עליהם להתחתן במטרה לאכלס מחדש את כדור הארץ, פיל מסכים ויום לאחר החתונה הוא מגלה כי יש אישה נוספת שניצלה, מליסה, אישה שפיל נמשך אליה מאוד. בהמשך נפגשים עם ניצולים נוספים, טוד, גייל, אריקה.
עלילה > העלילה שתוכננה לעונה החמישית

הבהרה: חלק זה כולל ספויילרים לעונה הרביעית (האחרונה) של הסדרה.
לאחר ביטול הסדרה ויל פורטה חשף בפודקאסט את העלילה שתוכננה לעונה הבאה: הקבוצה החדשה של ניצולים מסתוריים שהוצגה בפרק האחרון מורכבת מאנשים שהסתתרו מתחת לפני האדמה כאשר המגפה החלה. היה איתם מומחה שידע לקבוע מתי יהיה בטוח לצאת מהמחבוא בטענה שהוירוס במצב רדום. אנשים אלו, שמאמינים שכל בני האדם האחרים מתו, נתקלים בקבוצת הדמויות הראשיות ורואים אותם כאיום בריאותי שיש לכפות עליהם סגר. לאחר זמן מה נוצר חיבור של ידידות בין שתי הקבוצות שמוביל לשבירת הסגר, דבר שמתגלה כטעות קטלנית מכיוון שהדמויות הראשיות הן אמנם חסינות להשפעות הווירוס אך הן נשאיות שלו. כל חברי הקבוצה החדשה נדבקים ונפטרים.
צוות השחקנים > צוות השחקנים הראשי

ויל פורטה - פיליפ טנדי "פיל" מילר, מאמין כי הוא האיש האחרון בעולם לאחר שווירוס קטלני התפשט בכדור הארץ בשנת 2019. מתגורר בעיר הולדתו טוסון. מתוך בדידות הוא מדבר עם מספר כדורי ספורט שונים שעליהם צייר פרצופים.
קריסטן שאל - קרול אנדרו פילבשיין, אישה אקסצנטרית מדלאוור. היא לוחצת על פיל להתחתן איתה כדי שיוכלו להביא ילדים "חוקיים" לעולם. לאחר תקופה הם מתגרשים ואז מתחתנים בשנית מתוך רצון של שניהם. לטנדי ולקרול יש תאומות והיא בהריון נוסף.
ג'נוארי ג'ונס - מליסה קרטרס, סוכנת נדל"ן לשעבר שפוגשת את פיל וקרול לאחר שהתנגשו ברכבה. פיל נמשך אליה והיא מתחילה מערכת יחסים עם טוד לאחר שהצטרף לקבוצה, בהמשך חולה במחלה פסיכולוגית אשר גורמת לה להתנהג מוזר ולא לחוות רגשות, טוד עוזר לה להתרפות ומתחתן איתה, אך היא לא מסכימה ללדת ילדים.
מל רודריגז - טוד, כאשר עושה את דרכו למקסיקו הוא מבחין בזיקוקים שנורו על ידי פיל וכך הוא מוצא את הקבוצה. האופי האדיב והמתחשב של טוד הופך אותו לאהוד ביותר בקבוצה, למגינת לבו של פיל. הוא ומליסה מתחילים קשר רומנטי לאחר שנפגשים, ובהמשך מתחיל גם קשר רומנטי עם גייל, בהמשך טנדי נהפך לחברו הטוב.
קלאופטרה קולמן - אריקה, אישה אוסטרלית שפוגשת את גייל לאחר התפרצות הווירוס, הן הופכות חברות למסע, בהמשך היא מפתחת קשר רומנטי עם פיל ולבסוף נכנסת ממנו להיריון ויולדת תינוקת. בהמשך הסדרה מתחתנת עם גייל ומנסה להיכנס להריון עם טוד.
מרי סטינבורגן - גייל קולסטרמן, שפית ובעלת מסעדה לשעבר מקרוליינה הצפונית. גייל מציינת כי היה לה בעל וילדים אך לא חשפה מה עלה בגורלם, בהמשך מתחילה קשר רומנטי עם טוד.
צוות השחקנים > שחקנים חוזרים

בוריס קודג'ו - פיל סטייסי מילר, חבר לשעבר בכוחות המיוחדים של צבא ארצות הברית מקרוליינה הצפונית. הוא מגלה את הקבוצה לאחר שמצא את פיל סובל מכוויות שמש ומחוסר הכרה על שלט חוצות, בעונה השנייה מתחיל קשר רומנטי עם אריקה והיא נכנסת להיריון ממנו. לקראת סוף העונה מת מדלקת בתוספתן.
ג'ייסון סודייקיס - מייק מילר, האיש האחרון בחלל החיצון ומדען אשר שורד במסלול סביב כדור הארץ על גבי תחנת החלל הבינלאומית. הוא אחיו של פיל טנדי מילר, וגם הוא כמו פיל וכדורי הספורט שלו, מדבר אל תולעים הנמצאות במכלי זכוכית על גבי סיפון תחנת החלל. כאשר כל התולעים מתו מייק מנסה לחזור לכדור הארץ ונוחת בלב הים שם פוגש בפט (פטריק) מייק רוצה לעזוב לטוסון בעקבות שלט שטנדי כתב, פט מנסה לחסלו אך לא מצליח, בהמשך הוא מגיע לחבורה שבמליבו ומתחיל קשר רומנטי עם אריקה, אך מסתבר שמייק חלה בווירוס וכתוצאה הוא מחליט לעזוב בשביל לא להדביק את חברי הקבוצה, לכאורה הוא מת אך הוא חוזר בעונה 4 כאשר גילה שהוא רק חלה בשפעת קלה, בסוף העונה הוא עוזב במטרה למצוא לראות מה עוד יש בעולם.
צוות השחקנים > שחקנים אורחים

ויל פרל - גורדון (עונה שנייה), שורד שחי במאליבו המאהב של גייל, ומת מהתקף לב לאחר שקרול הפתיעה אותו.
פטריק - יורד ים אמן ציור על ג'ינסים בעל קשיים חברותיים משוכנע שהממשלה רוצה להרוג אותו ומנסה לשכנע את חבריו לספינה דארט ולואיס, הם מגיעים לביתם של החבורה במליבו עם מסיכות וכלי נשק כנראה להגנה עצמית, החבורה מתחילה לפחד מהם אך מליסה יורה בדארט והורגת אותו, בזמן שפיל ופטריק יוצאים לטיול לואיס מזהיר את החבורה שפטריק הוא פסיכופת שינסה להרוג אותם, טנדי לא מאמין עד שפטריק מאיים עליהם ברובה, החבורה מנסה לברוח עם הרכב למקום אחר אך כתוצאה מהתנגשות של טוד בפטריק הוא גורם למותו של פטריק אך בהמשך מתגלה שהוא ברח עם הספינה, בפרק הסיום של העונה בזמן שהחבורה עולים יאכטה פטריק מוצא אותם ומאיים להרוג אותם, אך מת משתי יריות של פמלה.
לואיס (קנת' צ'וי) - היה בספינה של פטריק, מצטרף לחבורה ומנסה ללמוד תעופה בשביל במטרה לפגוש את בן זוגו מארק, במהלך ניסיונותיו לטוס הוא מת.
פמלה - אישה עשירה אשר גרה בבונקר בשלוש השנים האחרונות, היא מוצאת את החבורה בעזרת רחפן, וכאשר נוסעת למליבו היא פוגשת את פטריק מתחברת איתו אך כאשר הוא מספר לה אודות קורותיו היא בורחת ממנו, פמלה עולה ליאכטה עם חברה רוי אשר נרצח מיריה של פטריק, כתגובה היא הורגת את פטריק, בהמשך היא עוזבת את החבורה עם אהובה גלן, לא ידוע מה עלה בגורלה.
ג'ק בלאק- רוי, חבר של פמלה, נרצח על ידי פטריק.
גלן - אדם אשר חי באי בודד במשך חמש השנים האחרונות הוא אינו יודע על סוף העולם, קרול מספרת לו וכתוצאה הוא עוזב עם פמלה לחפש את משפחתו, לא ידוע מה עלה בגורלו..
ג'ספר - ילד אשר חי בבקתה קטנה ביער קרול אריקה וטנדי מוצאים אותו אך נעלב מהחבורה ועוזב אותה, לא נודע מה עלה בגורלו.
קארל - קניבל, אשר נכלא בכלא לבד מאחר שרצח את הסוהר האחרון שנשאר בכלא, מנסה להתאבד אך פוגש בפיל וטוד, פיל מגלה שהוא בעצם רוצח קניבל ומחזיר אותו לכלא, קארל הצליח להשתחרר מהכלא ומזהיר את החבורה שהדרך היחידה להיפטר ממנו היא להרוג אותו, פיל מצטרך להרוג אותו, אך ברגע האחרון קארל מתפוצץ מהקובייה הונגרית אשר הושתל בה פצצה.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 13 | 13 | 1 במרץ 2015 | 3 במאי 2015 |
|  | 2 | 18 | 18 | 27 בספטמבר 2015 | 15 במאי 2016 |
|  | 3 | 18 | 18 | 25 בספטמבר 2016 | 7 במאי 2017 |
|  | 4 | 18 | 18 | 1 באוקטובר 2017 | 6 במאי 2018 |